open-index/open-wikipedia-markdown huggingface dataset:
Bulevar

[miniatura|Bulevar de Montparnasse, en [París.]]
En urbanismo, un **bulevar** é un tipo de avenida de dobre sentido, larga e arbolada. Diferénciase da avenida en que o bulevar posúe un paseo que divide os carrís pola metade, polo xeral arbolado. A palabra provén da adaptación ao galego do termo *boulevard* francés, e esta do holandés *Bolwerk*, "bastión", "baluarte" ou "defensa". As súas abreviaturas son: **blvr**, **blvd** ou **bv**.

## Historia
Historicamente, un bulevar é unha vía de comunicación baseada en antigas defensas, xa que a palabra provén do holandés bolwerk, bastión. Permitiría, polo tanto, rodear unha cidade por fóra como un cinto periférico. O bulevar é unha vía xeralmente importante con amplas avenidas peonís nos seus laterais ou no seu centro. A súa orixe sitúase nos camiños que se colocaban arredor das fortalezas defensivas das cidades. Cando os muros foron derrubados nos séculos XVII e XVIII, estas avenidas conserváronse como parte da rede de circulación urbana, formando en xeral unha primeira circunvalación ampla. A súa orixe provén das cidades medievais de Europa Occidental.

Os máis coñecidos son os bulevares de París, a gran maioría froito de intervencións urbanísticas no século XIX por iniciativa do barón Haussmann (Transformacións de París durante el Segundo Imperio). No urbanismo moderno e actual, os bulevares constitúen un eixo vertebrador da cidade que xorden como prolongación dos xa existentes ou como novas vías, con moitas cidades completamente atravesadas por elas, converténdose nas concurridas entradas e saídas das grandes cidades.

## Notas
## Véxase tamén 
### Outros artigos 
* Avenida
* Circunvalación
* Centro histórico
Pierre Seel

**Pierre Seel**, nado o 16 de agosto de 1923 en Haguenau e finado o 25 de novembro de 2005 en Tolosa, foi un sobrevivente homosexual do Holocausto e a única persoa francesa que testemuñou abertamente sobre a súa experiencia de deportación durante a segunda guerra mundial debido á súa orientación sexual.
Concello de Toluca

**Toluca** é un concello do norte do Estado de México, en México. Limita coas municipalidades mexicanas de Almoloya de Juárez, Otzoloapan, Temoaya e Lerma. A súa área é de 429,51&nbsp;km², e a súa poboación era de 9.111 habitantes no ano 2010. A cabeceira municipal é Toluca de Lerdo.

## Política e goberno 
O concello está formado por un presidente municipal ou alcalde, un síndico, un tesoureiro, un secretario da xunta e rexedores das delegacións. A elección é por representación democrática que encabezan os partidos políticos para un período de tres anos de goberno.

### Alcaldes 
* (1940 - 1941): 22px Gustavo Durán Vilchis
* (1942 - 1943): 22px Juan Fernández Albarrán 
* (1944 - 1945): 22px Justo García
* (1945 - 1948): 22px Antero González Torrescano
* (1948 - 1951): 22px Felipe Chávez Becerril
* (1951 - 1954): 22px Antonio Vilchis Hernández
* (1954 - 1957): 22px Carlos Hank González 
* (1957 - 1960): 22px Felipe Chávez Becerril
* (1960 - 1963): 22px Aurelio Zúñiga Nájera
* (1963 - 1966): 22px Jaime Pons Hernández
* (1966 - 1969): 22px Felipe Chávez Becerril
* (1969 - 1972): 22px Alfonso Gómez de Orozco 
* (1972 - 1975): 22px Arturo Martínez Legorreta
* (1975 - 1978): 22px Yolanda Sentíes Echeverría
* (1978 - 1981): 22px José Antonio Muñoz Samayoa
* 1981) - 1981): 22px Víctor Quiroz Santibáñez
* (1981 - 1984): 22px Emilio Chuayffet Chemor 
* (1984 - 1987): 22px Agustín Gasca Pliego
* (1987 - 1990): 22px Laura Pavón Jaramillo 
* (1990 - 1993): 22px Enrique González Isunza
* (1993 - 1993): 22px Ramón Arana Pozos
* (1993 - 1996): 22px Alejandro Ozuna Rivero 
* (1996 - 2000): 22px Armando Garduño Pérez 
* (2000 - 2003): 22px Juan Carlos Núñez Armas 
* (2003 - 2006): 22px Armando Enríquez Flores 
* (2006 - 2009): 22px Juan Rodolfo Sánchez Gómez 
* (2009 - 2012): 22px María Elena Barrera Tapia
* (2012 - 2015): 22px Martha Hilda González Calderón 
* (2015 - 2015): 22px Braulio Antonio Álvarez Jasso
* (2015 - 2018): 22px Fernando Zamora Morales 
* (2018 - 2021): 22px Juan Rodolfo Sánchez Gómez 
* (2021 - 2023): 22px Raymundo Martínez Carbajal
* (2023 - 2024): 22px Juan Maccise Naime
* (2025 - 2027): 22px Ricardo Moreno Bastida

## Demografía 
## Notas 
## Véxase tamén
### Ligazóns externas 
* Concello de Toluca INEGI, 2009.
Patía

**Patía** é un concello de Colombia que se atopa no departamento do Cauca. Segundo o censo de 2025, tiña unha poboación de 39.800 habitantes.

## División político administrativa 
Ademais da súa cabeceira municipal, Patía ten baixo a súa xurisdición os seguintes centros poboados:

* Brisas
* Don Alonso
* El Estrecho
* El Hoyo
* Galíndez
* La Fonda
* La Mesa
* Las Tallas
* Palo Mocho
* Pan de Azúcar
* Patía
* Piedrasentada
* Sajandí
* Santa Cruz

## Notas
Olimpia Arozena Torres

**Olimpia Arozena Torres**, nada en San Cristóbal de La Laguna o 19 de xullo de 1902 e finada en Valencia en 1971, foi unha profesora española e unha das primeiras mulleres que accederon á Universidade de Valencia. En 1930 converteuse na primeira profesora desta institución. En 2011 a Universidade de Valencia instaurou o premio Género y Docencia en la Educación Superior Olimpia Arozena Torres para incentivar a elaboración de materiais e recursos docentes destinados á formación en igualdade e con perspectiva de xénero que poidan ser utilizados en todas as modalidades da docencia. 

## Traxectoria 
Olimpia naceu en San Cristóbal de La Laguna onde cursou estudos medios e obtivo a titulación de Bacharel en 1921. Ao trasladarse a familia a Valencia viuse obrigada a matricularse no curso 1925-1926 na Facultade de Filosofía e Letras, Sección Historia. Obtivo o título de licenciada con Premio Extraordinario en 1929.

A súa irmá Aurora, seguindo os pasos de Olimpia, matriculouse tamén na Universidade de Valencia no curso 1930-1931, na Facultade de Ciencias.

En 1930 Olimpia incorporouse como docente auxiliar na Sección de Historia da Facultade de Filosofía e Letras, a mesma facultade onde estudara. Converteuse así na primeira muller profesora universitaria da Universidade de Valencia.

Ademais, foi membro do Laboratorio de Arqueoloxía da universidade. Realizou a primeira incursión dunha muller neste espazo que décadas máis tarde acollería ás pioneiras da arqueoloxía valenciana: Gabriela Martín Ávila, Milagro Gil-Mascarell e Carmen Aranegui.

Durante a Segunda República Española e a guerra civil tamén participou nos traballos do Seminario de Filoloxía Valenciana que acabou transformándose no Institut d'Estudis Valencians. Olimpia e Antonio Álvarez Antolino, tamén membro do grupo, confeccionaron un ficheiro de vocábulos valencianos.

Xubilouse en 1966 tras dar clases na Sección Delegada feminina «Juan de Garay», do Instituto Masculino de Valencia, procedente da Sección Delegada «Isabel de Villena» do Instituto Feminino da mesma cidade, baixo a dirección de María Ángeles Belda Soler.

## Notas
Puracé, Cauca

**Puracé** é un concello de Colombia que se atopa no departamento do Cauca. Segundo o censo de 2025, tiña unha poboación de 18.804 habitantes.

## División político administrativa 
Puracé é un concello pluriétnico e multicultural, no cal conviven indíxenas e mestizos. Na poboación indíxena cóntanse os grupos étnicos misak e nasa, que habitan en catro resgardos indíxenas: Coconuco, Paletara, Puracé e o Territorio Indíxena de Juan Tama, situado en Santa Leticia.

## Notas
Cidade dormitorio

[miniatura|dereita|Rúa Viorneira no núcleo do [O Milladoiro, Biduído, Ames|Milladoiro, en Ames, considerado por algúns autores coma cidade-dormitorio de Santiago de Compostela.]]
Unha **cidade dormitorio** é unha zona poboada de uso principalmente residencial e non comercial ou industrial. As cidades dormitorio poden ser cidades, vilas ou distritos, que se atopan a certa distancia dunha cidade principal ou imán, que si posúe servizos e onde habitualmente se atopa o lugar de traballo ou ocio dos habitantes da cidade dormitorio. As viaxes realizadas entre os domicilios situados na cidade dormitorio e os demais espazos denomínanse desprazamentos. 

As cidades dormitorio son xeralmente parte da área metropolitana dunha cidade. A diferenza entre unha cidade dormitorio e un suburbio non sempre está clara. En xeral, considérase que un suburbio se desenvolve en áreas adxacentes aos principais centros de emprego, mentres que unha cidade dormitorio crece orixinalmente nunha zona rural ou semi-rural. Esta distinción pérdese cando o crecemento urbano une as dúas comunidades.

## Cidades dormitorio en Galicia
miniatura|A urbanización na parroquia do Burgo, en Culleredo, funciona como cidade-dormitorio da Coruña, segundo a opinión dalgúns urbanistas.
O concepto de cidade dormitorio en Galicia é difuso e pouco claro, e aplica máis ben a barrios ou urbanizacións dentro dun concello que aos propios concellos en si. Ademais, Galicia non conta con metrópoles o suficientemente grandes para precisar de cidades dormitorio. Tamén infúe a distribución morfolóxica da poboación galega, mais estendida en distribucións rururbanas, máis que establecida en cidades dormitorio como tal. De feito, a distribución de moitos concellos segue o mesmo patrón da cidade dormitorio, de xeito que existe un centro histórico con grande actividade comercial e de servizos, onde se atopan colexios, bibliotecas, centros de saúde e lugares de lecer, e unha periferia rural consistente en casas e hortas distribuída nas parroquias circundantes.

Ademais, o proceso de expansión das cidades galegas non seguiu un proceso de crecemento e proliferación planificado, senón que co medre das cidades comezaron a proliferar urbanizacións e construcións residenciais de carácter ilegal ou non planificado en áreas de influencia das cidades.

Algúns exemplos de cidades dormitorio serían:
* Na área metropolitana de Pontevedra, algúns núcleos dos concellos de Poio ou Marín.
* Na área metropolitana de Vigo, algúns núcleos dos concellos de Salceda de Caselas ou Mos.
* Na área metropolitana da Coruña, algúns núcleos de Culleredo, como O Burgo; Oleiros ou Cambre.
* Na área metropolitana de Santiago, os núcleos de Bertamiráns e O Milladoiro, en Ames.
* Na área metropolitana de Ourense, varios núcelos de Barbadás e San Cibrao das Viñas.

## Notas 
## Véxase tamén
### Outros artigos 
* Cidade xardín
* Suburbio
Timbiquí

**Timbiquí** é un concello de Colombia que se atopa no departamento do Cauca. Segundo o censo de 2025, tiña unha poboación de 28.375 habitantes.

## División político administrativa 
Ademais da súa cabeceira municipal, Timbiquí ten baixo a súa xurisdición os seguintes centros poboados:

* Angostura
* Boca de Patía
* Bubuey
* Cabecital
* Camarones
* Chete
* Corozal
* Coteje
* Cupi
* El Charco
* El Realito
* Guangui
* Los Brasos
* Pizare
* Puerto Saija
* San Bernardo
* San José
* San Miguel
* Santa María
* Santa Rosa de Saija

## Notas
Totoró

**Totoró** é un concello de Colombia que se atopa no departamento do Cauca. Segundo o censo de 2025, tiña unha poboación de 26.832 habitantes. A meirande parte do seu territorio é montañoso; o seu relevo corresponde á cordilleira central, na bacía alta do río Cauca.

## Notas
Manuel Pérez Puga

**Manuel Pérez Puga**, nado en Viana do Bolo, foi un político galego.

## Traxectoria 
Foi tesoureiro da directiva do Liceo de Viana en 1953. Foi nomeado alcalde de Viana do Bolo en 1957, e elixido xefe local do Movimiento en decembro dese ano. Foi designado deputado provincial en marzo de 1958. Permaneceu na alcaldía de Viana do Bolo ata 1963.

## Vida persoal 
Casou con María Rosa Jares Herrero e foi pai de María Rosa, José Manuel, Armida e Concepción Pérez Jares.
## Notas
Sergio González Bruña

**Sergio González Bruña**, nado en Viana do Bolo o 15 de maio de 1947, é un político galego do PSdeG.

## Traxectoria 
Nas eleccións municipais de 1999 encabezou como independente a candidatura do PSdeG, e foi elixido alcalde de Viana do Bolo. Nas municipais de 2003 volveu encabezar a candidatura do PSdG e foi elixido concelleiro.

## Notas 
## Véxase tamén 
### Bibliografía 
* 
### Outros artigos 
* Eleccións municipais en Viana do Bolo
No Other Land

***No Other Land*** é un filme documental de 2024 dirixido por Basel Adra, Hamdan Ballal, Yuval Abraham e Rachel Szor, que debutan na dirección. A película foi creada por un colectivo palestino-israelí de catro activistas, como un acto de resistencia na súa loita pola xustiza no medio do conflito en curso na rexión. 

## Recoñecementos
O 2 de marzo de 2025, gañou a mellor longametraxe documental na 97ª edición dos Óscar.
## Notas
Centro de saúde

[dereita|miniatura|Centro de saúde de [Nigrán.]]
Un **centro de saúde** ou **centro de atención primaria** é un edificio sanitario onde se prestan servizos asistenciais de saúde á poboación na escada dun primeiro nivel de asistencia médica. A diferenza dun hospital, que proporciona atención secundario ou especializada, a atención primaria posúa unha asistencia máis temperá e próxima. Os centros de saúde esténdense polos diferentes concellos, poboacións ou barrios, e teñen como referencia un hospital da zona. No centro de saúde tamén poden darse prestacións de atención hospitalaria, en forma de consultas externas, pequenas intervencións cirúrxicas (cirurxía menor) ou servizo de urxencias con maior ou menor grao de prestacións. Algúns centros de saúde máis pequenos e limitados en prestacións, nos que incluso non se pasa consulta todos os días, denomínanse consultorios, e adoitan estar en poboacións máis pequenas e remotas. Outros sinónimos dos centros de saúdes usados coloquialmente son **centro médico** ou **ambulatorio**. 

## En Galicia
Habitualmente en Galicia os centros de saúde están compostos por diferentes especialidades médicas coas súas respectivas consultas: médicos de familia  e pediatras, fundamentalmente. Eventualmente, nalgúns centros de saúde poden pasar consulta certos días da semana especialistas de outros ámbitos, coma reumatólogos, cardiólogos, cirurxiáns ou anestesiólogos. En canto ao persoal de enfermaría, a maioría de centros de saúde contan con enfermeiros especializados en pediatría, atención primaria ou matronas. Tamén é habitual que exista persoal de saúde mental (psiquiatras, enfermeiros de saúde mental, psicólogos) ben no propio centro de saúde ou en lugares anexos coma unidades de saúde mental (CSM). Finalmente, atópanse outras profesións relacionadas coa asistencia sanitaria tales coma auxiliares de enfermaría, fisioterapeutas, asistentes sociais e odontólogos; e outras non relacionadas coa asistencia sanitaria, coma persoal administrativo, celadores, de mantemento ou de limpeza.

En Galicia existe unha rede de centros de saúde públicos, dependentes da administración sanitaria, isto é, o Servizo Galego de Saúde (SERGAS). En 2023, Galicia posuía 399 centros de saúde públicos.

## Notas
## Véxase tamén
### Outros artigos
* Atención primaria
* Hospital
* Punto de atención continuada (PAC)
* Consultorio
### Ligazóns externas
* Mapa interactivo de centros de saúde, hospitais e farmacias sergas.es
Outra

Como topónimo **Outra** pode referirse a:

;En Galiza
***Outra Aldea**, lugar da parroquia de Paleo, no concello de Carral;
***A Outra Banda**, lugar da parroquia de Cesullas, no concello de Cabana de Bergantiños;
***A Outraldea**, lugar da parroquia de Cristimil, no concello de Lalín;
***A Outraldea**, lugar da parroquia de Orbán, no concello de Vilamarín.

## Véxase tamén
### Outros artigos
***Moutras**, lugar da parroquia da Laxe, no concello de Paradela.
Paos

Como topónimo **Paos** pode referirse a:

;En Galiza
***Paos**, lugar da parroquia de Lira, no concello de Carnota;
***O Curral dos Paos**, lugar da parroquia de Anafreita, no concello de Friol;
***Porto dos Paos**, lugar da parroquia de Muras, no concello de Muras.

## Véxase tamén
### Outros artigos
Matriz semellante

En matemáticas, dise que dúas matrices cadradas *A* e *B* **son semellantes** se existe unha matriz invertíbel *P* tal que A = PBP^{-1}.

A semellanza é unha relación de equivalencia.

Dúas matrices son semellantes se e só se representan o mesmo endomorfismo dun espazo vectorial en dúas (posíbelmente) bases diferentes.

Non se debe confundir a noción de matrices semellantes coa de matrices equivalentes. Por outra banda, se dúas matrices son semellantes, entón son equivalentes. Unha forma de determinar se dúas matrices son semellantes é reducilas, é dicir, levalas a unha forma estándar: diagonal, forma canónica de Jordan ...

## Invariantes de semellanza 
As aplicacións sobre o espazo de matrices cadradas cuxo resultado é idéntico para unha matriz e unha matriz semellante a ela chámanse **invariantes de semellanza**.

O rango, o polinomio característico (en particular o determinante, os valores propios e a traza) e o polinomio mínimo son invariantes de semellanza, pero non forman un sistema completo, é dicir, non sempre son suficientes para detectar a non semellanza de dúas matrices.

A descomposición de Frobenius proporciona un *sistema completo de invariantes de semellanza*. Permítenos demostrar que calquera matriz cadrada é semellante á súa transposta.

## Exemplo 
As seguintes matrices son semellantes :

: A=\begin{pmatrix} -2 & -2 \\ 5 & 4 \end{pmatrix}
: B=\begin{pmatrix}0&-2\\1&2\end{pmatrix} (a matriz compañeira do polinomio característico de A).

De feito, escollendo unha matriz de columna X real distinta de cero. por exemplo X=\begin{pmatrix} 2 \\ 1  \end{pmatrix}, a continuación, facendo Y=AX, Z=AY, operando temos 
: Y=\begin{pmatrix} -6 \\ 14  \end{pmatrix}; \quad Z=\begin{pmatrix} -16 \\ 26  \end{pmatrix}

agora con
: P=\begin{pmatrix}X&Y\end{pmatrix} (invertíbel) =   \begin{pmatrix} 2 & -6 \\ 1 & 14 \end{pmatrix},

conseguimos Z=-2X+2Y así

: AP=\begin{pmatrix}Y&Z\end{pmatrix}=PB.

Comprobamos operando:
: \begin{pmatrix} -2 & -2 \\ 5 & 4 \end{pmatrix}\begin{pmatrix} 2 & -6 \\ 1 & 14 \end{pmatrix}=\begin{pmatrix} -6 & -16 \\ 14 & 26 \end{pmatrix}=\begin{pmatrix} 2 & -6 \\ 1 & 14 \end{pmatrix}\begin{pmatrix} 0 & -2 \\ 1 & 2 \end{pmatrix}

## Notas 
## Véxase tamén 
### Bibliografía 
*  (A semellanza é discutida en moitos lugares, a partir da páxina 44.)

### Outros artigos 
* Teorema de Specht
* Semellanza
* Autosemellanza
### Ligazóns externas 
* [Similarity](https://math.libretexts.org/Bookshelves/Linear_Algebra/Interactive_Linear_Algebra_(Margalit_and_Rabinoff)/05%3A_Eigenvalues_and_Eigenvectors/5.3%3A_Similarity)
Troncos

O topónimo **Troncos** pode referirse a:

;En Galiza
***Troncos**, lugar da parroquia de Freixo, no concello da Fonsagrada;
***Porto dos Troncos**, lugar da parroquia de San Simón da Costa, no concello de Vilalba.

## Véxase tamén
### Outros artigos
Isaac González Rodríguez

**Isaac González Rodríguez**, nado en Cereixido (Quiroga) cara a 1893, foi un xastre e político galego.

## Traxectoria 
Xastre instalado no Bolo a mediados de 1933. Militante do Partido Comunista de España. Mantivo contactos con Manuel Gómez del Valle e organizou un mitin no Bolo na campaña electoral de febreiro de 1936 no que participaron Gómez del Valle e Anuncia Casado. Logo das eleccións de febreiro de 1936 foi nomeado concelleiro e elixido tenente alcalde na corporación presidida por Abdón Fernández Fernández. Co golpe de Estado do 18 de xullo de 1936 fuxiu e agochouse. Entregouse ás autoridades franquistas en 1939. Foi xulgado en Ourense por auxilio á rebelión e condenado a 20 anos de prisión. Cumpriu condena na Prisión Provincial de Ourense, de onde saíu en liberdade condiconal en maio de 1942. Abríronlle expediente de responsabilidades políticas, que foi sobresido.

## Vida persoal 
Casou en Fontei (A Rúa) con Julia Rodríguez.

## Notas 
## Véxase tamén 
### Bibliografía 
* 
### Ligazóns externas 
* Expediente de responsabilidades políticas de Isaac González Rodríguez.

* Dilixencias incautatorias instruídas no partido xudicial de Viana do Bolo.
Romeu (homónimos)

O termo **Romeu** pode referirse a:

***Romeu**, arbusto que habita na rexión mediterránea da Europa meridional, Norte de África e tamén, na Asia menor.

Como topónimo, pode referirse a:

;En Galiza
***Romeu**, lugar da parroquia de Coruxo, no concello de Vigo;
***Romeu**, lugar da parroquia de Santo André de Comesaña, no concello de Vigo;
***Porto Romeu**, lugar da parroquia de Perdecanai, no concello de Barro.

## Véxase tamén
### Outros artigos
Diànzǐ yóuxì ruǎnjiàn

'*Diàn*zǐ yóuxì ruǎnjiàn*** (en chinés simplificado: 电子游戏软件; en ), tamén coñecida pola súa abreviatura ***Diànruǎn'''* (en chinés simplificado: 电软), foi a primeira revista sobre videoxogos da China.

## Historia 
Creouse no verán de 1993 e comezou a publicarse en maio de 1994 pola Asociación Chinesa para a Ciencia e a Tecnoloxía. Os seus temas de interese eran os xogos para ordenador e consolas.

O subtítulo orixinal da revista era *GAME jízhōngyíng* (en chinés simplificado: GAME集中营; en ). En xullo de 1995, o goberno do país prohibiu a súa circulación, mais dous meses despois levantouse a censura ao cambiar o subtítulo a *GAME Fēngjǐngxiàn* (en chinés simplificado: GAME风景线; en ). A temática da revista ampliouse incluíndo artigos sobre anime, banda deseñada, música e cultura popular en xeral. Este cambio editorial xerou división entre os membros do equipo; un grupo deles, dirixido por Bing Suo, abandonou a revista para fundar a súa propia: *Diànzǐ yóuxì yǔ diànnǎo yóuxì* (en chinés simplificado: 电子游戏与电脑游戏; en ), coñecida como *Diàndiàn* (en chinés simplificado: 电电).

Entre 1995 e 2000, *Diànruǎn* e *Diàndiàn* dominaron as vendas de revistas sobre videoxogos no país, establecendo unha dura competencia entre ambas. Porén, a comezos do século XXI apareceron novas publicacións no mercado, incluíndo revistas especializadas como *Play*, centradas exclusivamente nos videoxogos para ordenador. Entre 2003 e 2005, *Diànruǎn* alcanzou o seu maior número de vendas, cuns ingresos anuais próximos aos 16.5 millóns de iuans. Durante a década de 2010, a revista entrou en declive a causa do xornalismo dixital e o conseguinte descenso global do xornalismo en papel. O 13 de xuño de 2010, gran parte do equipo editorial dimitiu simultaneamente e a revista quedou, segundo os xornalistas de *Gameaning*, "pendurando dun fío". A finais de febreiro de 2012, unha publicación en Weibo dende a conta oficial de *Diànruǎn* confirmou que o seguinte número (o 319) sería o derradeiro.

Sete meses despois, en setembro de 2012, a revista reapareceu cun novo formato e cun interese máis académico nos videoxogos. Esta nova versión durou apenas dous meses; en novembro de 2012, cambiou o nome a *Diànzǐ jìshù yǔ ruǎnjiàn gōngchéng'' (en chinés simplificado: 电子技术与软件工程; en ), centrándose en tecnoloxía informática non relacionada cos videoxogos.

## Notas 
## Véxase tamén 
### Bibliografía 
* 
*
Kari Skjønsberg

**Kari Skjønsberg**, nada o 17 de xaneiro de 1926 e finada o 6 de xaneiro de 2003, foi unha académica, escritora e feminista norueguesa.

## Traxectoria 
Kari Skjønsberg naceu en Oslo (Noruega) o 17 de xaneiro de 1926. Durante a década de 1940, traballou no programa *Lørdagsbarnetimen* (lit. "A hora do sábado das crianzas"), da radio NRK. Nos 50, foi crítica literaria para o *Arbeiderbladet* e o *Verdens Gang*. Graduouse en 1953 cunha disertación sobre o desenvolvemento dos contos infantís en Noruega. Traballou como profesora asociada de Literatura Infantil na *Statens bibliotekhøgskole* (actual Universidade de Oslo e Akershus) entre 1968 e 1994. Así mesmo, presidiu a Asociación Norueguesa para os Dereitos das Mulleres entre 1972 e 1978. Escribiu varios libros sobre literatura infantil.

O premio Kari Skjønsberg estableceuse en 1996 na súa honra, coa primeira edición outorgada ao ano seguinte. A intención do premio é promover a investigación sobre literatura infantil e xuvenil. É concedido anualmente polo Departamento de Xornalismo e Estudos de Biblioteconomía e Información da Universidade de Oslo e Akershus.

Skjønsberg finou o 6 de xaneiro de 2003, e foi soterrada no cemiterio Vestre de Oslo.

## Publicacións 
* *Historie og samfunn: åtte artikler 1956-1991* (1995)*.* 
* *Kjønnsroller og leserroller: åtte artikler 1962-1992* (1995). ISBN&nbsp;82-579-0048-6
* ''7 papers on children's literature 1985-1994: in English, Deutsch, Français* (1995). ISBN&nbsp;82-579-0050-8
* *Ti artikler om barne- og ungdomslitteratur 1973-1993* (1993).
* *Hvor var kvinnene?: elleve kvinner om årene 1945-1960* (1979).
* *Hvem forteller?: om adaptasjoner i barnelitteratur* (1979). ISBN&nbsp;82-10-01836-1
* *Fernanda Nissen* (1978). 
* *Kjønnsrollemønster i skandinaviske barne- og ungdomsbøker* (1977). ISBN&nbsp;87-01-51371-0
* *Camilla Collett* (1976). 
* *Gavnlige og morende Fortællinger for Børn: Et utvalg av eldre norsk barnelitteratur* (1974). ISBN&nbsp;82-03-05296-7
* *Mannssamfunnet midt imot. Norsk kvinnesaksdebatt gjennom tre «mannsaldre»* (1974). 
* *Kjønnsroller, miljø og sosial lagdeling i barnelitteraturen'' (1972). 

## Notas 
## Véxase tamén 
### Bibliografía 
* 
*
A Recosta

Como topónimo **A Recosta** pode referirse a:

;En Galiza
***A Recosta**, lugar da parroquia de Piñeira, no concello de Monforte de Lemos;
***A Recosta**, lugar da parroquia de Posmarcos, no concello da Pobra do Caramiñal.

## Véxase tamén
### Outros artigos
Raúl Sánchez Sánchez

**Raúl Sánchez Sánchez**, nado en Madrid o 8 de novembro de 1997, é un futbolista español que xoga como extremo e lateral esquerdo no Castellón, da Segunda División.

## Traxectoria 
Formouse como futbolista nas canteiras do EF Atlético Casarrubuelos e do Trival Valderas, subindo ao primeiro equipo deste último na Terceira División. En xuño de 2017 ingresou no Alcorcón para xogar co filial na Segunda B. En xullo do ano seguinte pasou a outro filial, o Leganés B, da mesma categoría. Para as tempada 2019/20 e 2020/21 foi cedido ao Burgos CF e o Rayo Majadahonda respectivamente.

O 30 de xaneiro de 2022 asinou un contrato de dous anos e medio coa UD Ibiza, da Segunda División, despois de que o club pagase a súa cláusula de rescisión. Debutou na categoría o 6 de marzo, entrando como substituto do galego Miki Villar na segunda metade dun empate 1-1 ante a Ponferradina.

## Notas
Jesús Hernández Mesas

**Jesús Hernández Mesas**, nado en Madrid o 29 de decembro de 2003, é un futbolista español que xoga como defensa central no FC Cartagena, da Segunda División.

## Traxectoria 
Nacido en Madrid, formouse como futbolista nas canteiras de clubs madrileños como o CD Colmenar de Oreja e o CD Sitio de Aranjuez. O 10 de xaneiro de 2024 fichou polo Real Murcia Imperial, da Terceira Federación, co que disputou 19 partidos, incluída a promoción de ascenso.

En xullo de 2024 asinou como xogador do FC Cartagena B, da mesma categoría. O 14 de decembro de 2024 debutou co primeiro equipo do Cartagena na Segunda División, nun partido ante o Castellón.

## Notas
Andy Rodríguez

**José Andrés Rodríguez Gaitán**, coñecido simplemente como **Andy**, nado en Almuñécar o 30 de xaneiro de 1990, é un futbolista español que xoga como centrocampista no FC Cartagena, da Segunda División.

## Traxectoria 
Nacido en Almuñécar, formouse como futbolista na canteira do Real Madrid, e debutou co equipo C na campaña 2009/10, en Terceira División. O 5 de agosto de 2012 pasou ao Levante UD, sendo destinado ao filial da Segunda División B. O 8 de xullo de 2014, despois de marcar 11 goles na anterior tempada, asinou por un ano coa Ponferradina, da Segunda División. Rematou a tempada 2014/15 con seis goles, e a un punto da promoción de ascenso.

O 3 de xullo de 2018, trala fin do seu contrato, fichou pola UD Logroñés, de Segunda B, co que logrou o ascenso á categoría de prata en 2020. O 3 de xullo de 2021, trala perda da categoría, pasou ao Burgos CF tamén de Segunda.

En xaneiro de 2024 deixou Burgos e fichou polo FC Cartagena.

## Vida persoal 
O seu irmán menor Fran tamén é futbolista.

## Notas
Tallós

O topónimo **Tallós** pode referirse a:

;En Galiza
***Tallós**, lugar da parroquia de Laíño, no concello de Dodro;
***As Tallós**, lugar da parroquia de Valeixe, no concello da Cañiza;
***A Costa das Tallós**, lugar da parroquia de Valeixe, no concello da Cañiza;
***A Fonte das Tallós**, lugar da parroquia de Valeixe, no concello da Cañiza;
***O Pazo das Tallós**, lugar da parroquia de Valeixe, no concello da Cañiza.

## Véxase tamén
### Outros artigos
***O Talló**, lugar da parroquia de Toedo, no concello da Estrada.
O Murallón

O topónimo **O Murallón** pode referirse a:

;En Galiza
***O Murallón**, lugar da parroquia de Mera de Abaixo, no concello de Ortigueira;
***Costa do Murallón**, lugar da parroquia de Santa María de Neda, no concello de Neda.

## Véxase tamén
### Outros artigos
Thomas van den Belt

**Thomas van den Belt**, nado en Zwolle o 18 de xuño de 2001, é un futbolista neerlandés que xoga como centrocampista no Castellón, da Segunda División, cedido polo Feyenoord.

## Traxectoria 
### PEC Zwolle 
Comezou a xogar ao fútbol aos cinco anos na canteira do DOS Kampen, pasando en 2012 ás categorías inferiores do PEC Zwolle. Debutou co primeiro equipo na Eredivisie o 26 de setembro de 2020, substituíndo a Yūta Nakayama na segunda metade dun partido ante o Sparta Rotterdam. 

Destacou especialmente na tempada 2022/23, na que marcou 16 goles na Eerste Divisie, a pesar de non xogar como dianteiro. As súas excepcionais actuacións valéronlle o premio ao mellor xogador da tempada.

### Feyenoord 
O 29 de marzo de 2023 anunciouse a súa fichaxe polo Feyenoord, co que asinou un contrato por catro anos desde o inicio da tempada 2023/24. Debutou co club o 4 de agosto, substituíndo a Marcus Holmgren Pedersen no minuto 83 dunha derrota por 1-0 ante o PSV na Johan Cruyff Shield. O 13 de decembro debutou en competición europea, nunha derrota por 2-1 ante o Celtic na fase de grupos da Liga de Campións.

#### Cesión ao Castellón 
O 1 de agosto de 2024 foi cedido ao Castellón, da Segunda división española.

## Notas
Martín Aguirregabiria

**Martín Aguirregabiria Padilla**, nado en Vitoria o 10 de maio de 1996, é un futbolista español que xoga como lateral dereito no FC Cartagena, da Segunda División.

## Traxectoria 
### Alavés 
Nado en Vitoria formouse como futbolista na canteira do Deportivo Alavés, no que ingresou con 12 anos. Debutou co Deportivo Alavés B na campaña 2014/15, na Terceira División.

O 29 de novembro de 2017 fixo o seu debut co primeiro equipo, saíndo de titular nunha vitoria na casa por 3-0 ante o Getafe CF na Copa do Rei.

Coa lesión no xeonllo de Carlos Vigaray debutou na Primeira División o 4 de decembro de 2017, contra o  Girona FC. Dez días despois prorrogou o seu contrato ata 2021.

En xuño de 2018 foi ascendido definitivamente ao primeiro cadro de xogadores. 

### Famalicão 
O 18 de xullo de 2022 asinou polo Famalicão, da Primeira Liga de Portugal.

### Cartagena 
En xullo de 2024 fichou polo FC Cartagena, de Segunda.

## Notas
Función real

thumb|Tres funcións numéricas reais e a temperatura máxima durante todo o ano en Brest
En matemáticas, unha **función real** ou **función con valores reais** é unha función cuxos valores son números reais. Noutras palabras, é unha función que asigna un número real a cada membro do seu dominio.

As funcións con valores reais dunha variábel real (comunmente chamadas *funcións reais*) e as funcións con valores reais de varias variábeis reais son o principal obxecto de estudo do cálculo e, en xeral, da análise real. En particular, moitos espazos de funcións consisten en funcións con valores reais.

## Estrutura alxébrica 
Sexa {\mathcal F}(X,{\mathbb R}) o conxunto de todas as funcións desde un conxunto  ata os números reais \mathbb R. Cpmp \mathbb R é un corpo, {\mathcal F}(X,{\mathbb R}) pódese converter nun espazo vectorial e nunha álxebra conmutativa sobre os reais coas seguintes operacións:

* f+g: x \mapsto f(x) + g(x) - suma de vectores
* \mathbf{0}: x \mapsto 0 - Identidade aditiva
* c f: x \mapsto c f(x),\quad c \in \mathbb R - Multiplicación escalar
* f g: x \mapsto f(x)g(x) - Multiplicación punto a punto 

Estas operacións esténdense a funcións parciais de  a \mathbb R, coa restrición de que as funcións parciais  e  só se definen se os dominios de  e  teñen unha intersección non baleira; neste caso, o seu dominio é a intersección dos dominios de  e  .

A maiores, dado que \mathbb R é un conxunto ordenado, hai unha orde parcial

* \ f \le g \quad\iff\quad \forall x: f(x) \le g(x),

en {\mathcal F}(X,{\mathbb R}), que fai de {\mathcal F}(X,{\mathbb R})  un anel parcialmente ordenado.
## Notas 
## Véxase tamén 
### Bibliografía 
* 
* Gerald Folland, Real Analysis: Modern Techniques and Their Applications, Second Edition, John Wiley & Sons, Inc., 1999, .
* 

### Outros artigos 
* Análise real
* Norma (matemáticas)
* Escalar
### Ligazóns externas 
*
Iznate

**Iznate** é un concello español da provincia de Málaga, na comunidade autónoma de Andalucía.

## Demografía 
Segundo o INE, no ano 2024 tiña unha poboación de 947 habitantes.

## Notas 
## Véxase tamén
Salim El Jebari

**Salim El Jebari El Hannouni**, nado en Madrid o 5 de febreiro de 2004, é un futbolista hispano-marroquí que xoga como dianteiro no club FC Cartagena, cedido polo Atlético de Madrid. Foi internacional coas categorías inferiores da selección de Marrocos.

## Traxectoria 
Nado en Madrid de pais marroquís, formouse como futbolista nas carreiras do Rayo Vallecano e do Atlético de Madrid. Debutou co Atlético de Madrid B en xaneiro de 2022, nunha vitoria por 2-0 sobre o Parla na Terceira Federación.

Xogou o seu primeiro partido co primeiro equipo o 9 de marzo de 2024, substituíndo a Koke nunha derrota por 2-0 ante o Cádiz.

O 24 de xaneiro de 2025 foi cedido ao FC Cartagena, da  Segunda División ata o final da tempada.

## Notas
Grao (teoría de grafos)

miniatura| Un grafo G non orientado onde se indicou o grao de cada vértice. Neste grafo, o grao máximo é \Delta(G)=5 e o grao mínimo é \delta(G)=0 .
En matemáticas, e máis concretamente na teoría de grafos, o **grao** (ou **valencia**) dun vértice dun grafo é o número de ligazóns (arestas ou arcos) que conectan este vértice, onde os bucles contan dúas veces. O grao dun vértice s nótase \deg(s).

## Gráfico orientado 
No caso dun grafo orientado, tamén se fala do **grao de entrada** dun vértice d^-(s), é dicir, o número de arcos orientados cara ao vértice s, e o **grao de saída** do vértice d^+(s), é dicir, o número de arcos que saen de s. Temos \deg(s) = d^+(s) + d^-(s): o grao do vértice é a suma do grao saínte e o grao entrante.

## Características 
O grao máximo dun grafo G, denótase \Delta(G), e o grao mínimo do grafo, denótase \delta(G), son respectivamente o máximo e o mínimo dos graos dos seus vértices. Nun grafo regular, todos os vértices teñen o mesmo grao, polo que podemos falar *do* grao do grafo.

## Notas 
## Véxase tamén 
### Bibliografía 
* 

### Outros artigos 
* Grafo
A súa maxestade (serie de televisión)

***A súa maxestade*** (en ) é unha serie de televisión española de comedia e sátira política creada por Borja Cobeaga e Diego San José para Prime Video. Foi producida por 100 Balas e Sayaka Producciones, e protagonizada por Anna Castillo e Ernesto Alterio. Estreouse en Prime Video o 27 de febreiro de 2025, onde conta con versión dobrada e subtitulada en galego.

## Sinopse 
Pilar (Anna Castillo) é unha princesa nova e futura raíña de España que, de súpeto se ve obrigada a permanecer á fronte da institución logo dun escándalo protagonizado polo seu pai, o rei Afonso XIV (Pablo Derqui), que o arreda da primeira liña pública durante uns meses. Pilar debe demostrarlle ao país que non é a muller irresponsable, insolente, preguiceira e inútil que todos cren que é. O que pasa é que igual teñen razón.

## Personaxes 
* Anna Castillo como Pilar de Salazar
* Ernesto Alterio como Guillermo Salvatierra.
* Pablo Derqui como o rei Afonso XIV
* Ramón Barea como o xefe da Casa Real
* Ana María Vidal como a nai de Guillermo
* Lucía Díez como Camino
* Pablo Vázquez como o xefe de Seguridade
* Freddie Dennis como o príncipe Richard

## Notas 
## Véxase tamén 
### Outros artigos 
* Lista de títulos con versión en galego nas plataformas de streaming
Paseo

O termo **Paseo** pode referirse a:

Como topónimo, pode referirse a:

;En Galiza
***O Paseo**, lugar da parroquia de Cristiñade, no concello de Ponteareas;
***O Paseo Matutino**, lugar da parroquia de Ponteareas, no concello de Ponteareas.

;Arquitectura e urbanismo
***Paseo**, vía urbana onde predomina o paso peonil sobre outros vehículos;
***Paseo marítimo**, vía pública litoral, de predominio peonil e moitas veces urbanizada que se constrúe en áreas urbanas ou periurbanas e que modula e define o encontro da cidade ou vila co mar;
***Paseo fluvial**;
***Paseo da fama**, do inglés hall of fame.

;A algún paseo específico
***Paseo marítimo da Coruña**;
***Paseo marítimo de Pontevedra**;
***Paseo marítimo das Avenidas** (Vigo);
***Paseo marítimo de Samil** (Vigo);
***Paseo de ronda**;
***Paseo Colón**;
***Paseo do Prado** (Madrid);
***Paseo de Recoletos** (Madrid);
***Paseo da Castellana** (Madrid);
***Passeig de Gràcia** (Barcelona).

## Véxase tamén
### Outros artigos
***O Paiseo**, lugar da parroquia de Figueiroá, no concello de Paderne de Allariz;
***Paseo (fusilamento)**, termo coloquial co que se coñecía ao fusilamento ou execución de presos do Franquismo;
****El paseo***, película de Harold Trompetero, 2010;
****El paseo 2***, película de Dago García e Harold Trompetero, 2012;
****El paseo (novela)*** (*Der spaziergang*), de Robert Walser, 1917;
***Paseo** o **camiño aleatorio**, unha formalización matemática dun paseo que é o resultado de dar sucesivos pasos en dirección aleatoria cada vez;
***Paseo cromosómico**, proceso que se basea en determinar a secuencia nucleotídica de segmentos de DNA que se localizan a ambos lados dunha rexión de DNA completamente caracterizada.
Basílica da Asunción de Nosa Señora de Colmenar Viejo

A **basílica da Asunción de Nosa Señora** de Colmenar Viejo é un templo gótico cun campanario e retablo maior de estilo renacentista, realizado entre 1563 e 1579, en madeira dourada, policromada e estofada agás o frontal do altar, en alabastro, centrándose a súa iconografía na figura da Virxe María, representada na rúa central na súa *Asunción* aos ceos.

A igrexa foi construída no século XV, baixo o patronazgo dos Mendoza, señores de Colmenar Viejo e do Real de Manzanares, por Juan Guas, o arquitecto dos Reis Católicos.

Desta obra tamén hai que salientar a torre, obra de Rodrigo Gil de Hontañón, de 1530, con varios corpos de pedra de cadeirado, rematado cun chapitel octogonal de pedra calcaria e con pináculos e gárgolas nos seus ángulos, as bóvedas de crucería, o coro e a escalinata ao mesmo, construídos a finais do século XVI.

A torre, no lado sur, domina a vila cos seus máis de 50 m de altura e 8,80 m de lado. A diferenza do resto da construción, o seu aparello está formado por perpiaños regulares. Está coroada por un chapitel.

## Notas 
## Véxase tamén 
### Bibliografía 
* 
* Cruz Valdovinos, José Manuel, «Retablos de los siglos XV y XVI en la Comunidad de Madrid», en *Retablos de la Comunidad de Madrid. Siglos XV a XVIII*, Madrid, Consejería de Educación y Cultura, 1995, ISBN 84-451-1011-X
* 
* 
* 
* 
* Portela Sandoval, Francisco, *La escultura del siglo XVI en Palencia*, Palencia, Deputación Provincial, 1977, ISBN 84-500-2129-4
Viroqua Daniels

**Viroqua Daniels**, nada en Tipton (Iowa) o 4 de decembro de 1859 e finada en San Francisco en novembro de 1942, foi unha escritora anarquista estadounidense.

## Traxectoria 
Viroqua Daniels naceu en Tipton (Iowa) o 4 de decembro de 1859, filla de Sylvester Daniels e Mary (Lumley) Daniels, a terceira de cinco irmáns. Aos 16 anos, a familia trasladouse ao norte de California, converténdose en granxeiros nas montañas. Aos 19, sufriu un golpe na cabeza debido a un accidente ferroviario, que lle causou unha enfermidade crónica. Entre a década de 1880 e 1910, coñeceu a Sigismund Danielewicz, que se converteu na súa parella sentimental.

Cando os editores da revista *Discontent* foron arrestados baixo o amparo da lei de Comstock en setembro de 1901, Daniels apoiounos no seu dereito á liberdade de expresión.

## Pensamento 
Daniels describíase como unha anarcocomunista. Tamén defendeu o dereito ao sufraxio das mulleres e o ateísmo. En contra de moitos dos anarquistas do seu momento, que vían un gran potencial revolucionario para o autogoberno na Declaración de Independencia dos Estados Unidos de América, Daniels pensaba que non era máis que unha trampa para atrapar aos incautos nunha guerra para que os ricos puidesen librarse dos impostos

## Notas 
## Véxase tamén 
### Bibliografía 
* 
* 
* 
* 
* 
* 
*
Juan Manuel Arias Jares

**Juan Manuel Arias Jares**, coñecido como **Bailarón**, nado en Viana do Bolo en 1890 e finado en 1971, foi un médico e político galego.

## Traxectoria 
Militante do PSOE, foi fundador da Agrupación Local do PSOE de Viana do Bolo en 1931. Co golpe de Estado do 18 de xullo de 1936 abríronlle expediente de depuración. Foi sancionado con multas, incautación de bens, cesamento e desterro na Merca durante sete meses. En 1944 foi elixido presidente do Liceo Vianés.

## Notas 
## Véxase tamén 
### Bibliografía 
* 
*

### Ligazóns externas 
* Dilixencias incautatorias instruídas no partido xudicial de Viana do Bolo.
* Noticias desde As Frieiras y Viana (De la estación del AVE en A Gudiña, médicos de Viana y otras cosas)
* Ficha no Censo de Represaliados de la UGT
Paseo (urbanismo)

[miniatura|[Paseo fluvial sobre o ría Avia, en Ribadavia.]]
En urbanismo, un **paseo** é unha vía urbana onde predomina o paso peonil sobre outros vehículos. Habitalmente os paseos presentan algunha interese paisaxística ou arquitectónica, e existen diferentes tipos segundo a súa localización (paseos marítimos no litoral, ou fluviais na marxe dos ríos) e a súa arquitectura (rambla se o paseo se atopa no medio dunha avenida, paseo da fama se no chan hai placas ou hitos culturais).

## Tipos 
* Paseo marítimo
* Paseo fluvial
* Paseo urbano
* Paseo rural

## Notas
## Outros artigos
* Paseo marítimo
* Rambla
* Camiño
Rafael López Vallina

**Rafael López Vallina**, nado en Salas, foi un industrial e político asturiano asentado en Galicia.

## Traxectoria 
Industrial en Viana do Bolo. Militande do PSOE, logo das eleccións xerais de febreiro de 1936 foi nomeado alcalde de Viana do Bolo. Logo do golpe de Estado do 18 de xullo de 1936 abríronlle expediente de responsabilidades políticas.

## Notas 
## Véxase tamén 
### Bibliografía 
* 
### Ligazóns externas 
* Dilixencias incautatorias instruídas no partido xudicial de Viana do Bolo.
Arnaldo I de Bellême

**Arnaldo, Arnold ou Arnulf I de Bellême** foi señor de Bellême e conde de Alençon.
## Traxectoria 
Arnaldo, en desacordo co seu pai Guillerme II Talvas, derrocouno en 1048 e obrigouno a fuxir e levar unha vida de exilio. Arnaldo apoderouse de todas as súas terras e riquezas e gobernou os seus dominios. As crónicas din "se a crueldade de Guillerme Talvas foi grande, a impiedade do seu fillo superouno con moito". Pero non gobernou por moito tempo e acabou sendo esganado mentres durmía en Saint-Bômer-les-Forges. O control pasaría entón a Ives II de Bellême, irmán de Guillerme II Talvas, ou bispo de Sées.
Severino Jares Arias

**Severino Jares Arias**, nado en Viana do Bolo o 9 de abril de 1896, foi un político galego.

## Traxectoria 
Afiliado á UGT, foi presidente da Casa do Pobo de Viana do Bolo. Na Segunda República foi concelleiro de Viana do Bolo logo do triunfo da Fronte Popular das eleccións de febreiro de 1936, e foi elixido terceiro tenente alcalde. Logo do golpe de Estado do 18 de xullo de 1936 conseguiu fuxir e exiliouse en Francia. Solicitou asilo en México en marzo de 1939. Finalmente marchou á República Dominicana no barco Cuba arribando a Ciudad Trujillo o 11 de xaneiro de 1940. Desde alí foi a Caracas e en abril de 1941 chegou a Brasil. Abríronlle expediente de responsabilidades políticas.

## Notas 
## Véxase tamén 
### Bibliografía 
* 

### Ligazóns externas 
* Expediente de responsabilidades políticas de Severino Jares Arias.
* Dilixencias incautatorias instruídas no partido xudicial de Viana do Bolo.
Función de enteiros

[dereita|miniatura|288x288px| A función [Funcións chan e teito|función chan en números reais dá valores enteiros. As súas descontinuidades están representadas con contornos de discos brancos con círculos azuis.]]
En matemáticas, unha **función de enteiros** ou **función con valores enteiros** é unha función cuxos valores son enteiros. Noutras palabras, é unha función que asigna un número enteiro a cada membro do seu dominio.

As funcións chan e teito son exemplos de funcións con valores enteiros dunha variábel real (dominio real e imaxe de enteiros), mais en números reais e, xeralmente, en espazos topolóxicos (non desconexos) as funcións con valores enteiros non son especialmente útiles.

Calquera función con valores enteiros naturais ou non negativos é un caso parcial dunha función con valores enteiros.

## Exemplos 
As funcións con valores enteiros definidas no dominio de todos os números reais inclúen as funcións  chan e teito, a función de Dirichlet, a función de signo e a función paso de Heaviside (agás posibelmente en 0).

As funcións con valores enteiros definidas no dominio dos números reais non negativos inclúen a función raíz cadrada enteira e a función de contaxe de números primos.

## Propiedades alxébricas 
Nun conxunto arbitrario , as funcións con valores enteiros forman un anel con operacións punto a punto de suma e multiplicación, e tamén unha álxebra sobre o anel  de enteiros. Dado que este último é un anel ordenado, as funcións forman un anel parcialmente ordenado:

: f \le g \quad\iff\quad \forall x: f(x) \le g(x).
## Notas 
## Véxase tamén 
### Outros artigos 
* Función real
* Serie de potencias

### Ligazóns externas 
* Survey Integer Valued Entire Functions
Grafo cíclico

En matemáticas, un **grafo cíclico** pode significar un grafo que contén un ciclo, ou un grafo que é un ciclo, con diferentes definicións de ciclos. Ver:

* Ciclo (teoría de grafos), un ciclo nun grafo.
* Bosque (teoría de grafos), un grafo non orientado sen ciclos.
* Grafo biconectado, un grafo non orientado no que cada aresta pertence a un ciclo.
* Grafo acíclico dirixido, un grafo orientado sen ciclos
* Grafo fortemente conexo, un grafo orientado no que cada aresta pertence a un ciclo.
* Grafo aperiódico, un grafo orientado no que as lonxitudes do ciclo non teñen un divisor común non trivial.
* Pseudobosque, un grafo orientado ou non orientado no que cada compoñente conectado inclúe como máximo un ciclo.
* Grafo de ciclos, un grafo que ten a estrutura dun único ciclo.
* Grafo pancíclico, un grafo que ten ciclos de todas as lonxitudes posíbeis.
* Detección de ciclos, o problema algorítmico de atopar ciclos en grafos.

Outros conceptos de nome similar inclúen:

* Grafo de ciclos (álxebra), un grafo que ilustra os subgrupos cíclicos dun grupo.
* Grafo circular, un grafo cun automorfismo que permuta cíclicamente os seus vértices.

### Outros artigos 
* Bucle (teoría de grafos)
* Grao (teoría de grafos)
Bucle (teoría de grafos)

miniatura| Un grafo cun bucle no vértice 1.
Na teoría de grafos, un **bucle** ou **lazo** é unha aresta que conecta un vértice consigo mesmo. Un grafo simple non contén bucles.

Dependendo do contexto, pódese definir un grafo ou un multigrafo para permitir ou non permitir a presenza de bucles (moitas veces de acordo con activar ou desactivar varias arestas entre os mesmos vértices).

Nun grafo cun vértice, todas as arestas deben ser bucles. Tal gráfica chámase ramo.

## Grao 
Para un grafo non orientado, o grao dun vértice é igual ao número de vértices adxacentes.

Un caso especial é un bucle, que suma dous ao grao. Un vértice cun bucle "vése" a si mesmo como un vértice adxacente de *ambos* os extremos da aresta engadindo así dous, non un, ao grao.

Para un grafo orientado, un bucle engade un ao grao de entrada e outro ao grao de saída.

## Notas 
## Véxase tamén 
### Bibliografía 
* Bollobás, Béla; *Modern Graph Theory*, Springer; 1st edition (August 12, 2002). .
* Diestel, Reinhard; *Graph Theory*, Springer; 2nd edition (February 18, 2000). .
* Gross, Jonathon L, and Yellen, Jay; *Graph Theory and Its Applications*, CRC Press (December 30, 1998). .
* Gross, Jonathon L, and Yellen, Jay; (eds); *Handbook of Graph Theory*. CRC (December 29, 2003). .

### Outros artigos 
* Ciclo (teoría de grafos)
* Grafo orientado
### Ligazóns externas 
*